stanford-oval/wikipedia huggingface dataset:
Panssariässä
Toinen maailmansota > Unkari

Ervin Tarczy, tuhosi varmistetusti 10 vihollisen panssarivaunua.
Toinen maailmansota > Puola

Roman Edmund Orlik, tuhosi varmistetusti 10 vihollisen panssarivaunua.
Toinen maailmansota > Neuvostoliitto

Dmitry Lavrinenko, tuhosi varmistetusti 58 vihollisen panssarivaunua.
Zinoviy Kolobanov
Grigory Nikolaevich Naidin, tuhosi varmistetusti 15 vihollisen panssarivaunua.
Vasily Krysov, tuhosi varmistetusti 8 vihollisen panssarivaunua.
Toinen maailmansota > Ranska

Pierre Billotte, tuhosi varmistetusti 13 vihollisen panssarivaunua.
Toinen maailmansota > Yhdysvallat

Lafayette G. Pool, tuhosi varmistetusti 12 vihollisen panssarivaunua.
Toinen maailmansota > Kanada

Sydney Valpy Radley-Walters, tuhosi varmistetusti 18 vihollisen panssarivaunua.
Jom kippur -sota

Jom kippur -sota vuonna 1973 oli Israelin ja Egyptin, Syyrian sekä Irakin liittouman välinen sota. Sota syttyi, kun Egypti ja Israel eivät päässeet sopuun Siinain niemimaasta, jonka Israel oli miehittänyt 1967.
Jom kippur -sota > Israel

Zvika Greengold
Avigdor Kahalani
Kenian kansallinen kirjastolaitos

| Kenian kansallinen kirjastolaitos> Kenya National Library Service |
| --- | --- |
Osoite:  P.O. Box 30573, 00100 Nairobi, Kenia
Sijainti:  Nairobi, Kenia
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kenian kansallinen kirjastolaitos (engl. Kenya National Library Service, lyh. knls) on Nairobissa  toimiva Kenian kansallinen kirjastolaitos. Se on perustettu huhtikuussa 1965. Laitos ylläpitää ja kehittää Kenian kansalliskirjastoa ja maan yleisiä kirjastoja. Kenian kansalliskirjaston toiminnot toteuttaa laitoksen kansalliskirjastodivisioona (engl. The National library Division, NLD).
Kenian aikuisväestöstä (yli 15-vuotiaat) oli lukutaitoisia YK:n erityisjärjestö Unescon mukaan 86,5 prosenttia (vuonna 2014).
Aiheesta muualla

Dorothy Anderson: Arkistoitu kopio (pdf) Library Trends, Jan. 1977, pp. 645-663.  Jan. 1977. illinois.edu. Arkistoitu 10.5.2017. Viitattu 20.5.2018. (englanniksi)
Karl Mediz

Karl Mediz, Emilie Mediz-Pelikanin piirros vuodelta 1896.
Karl Mediz: Roter Engel maalattu vuonna 1902.
Karl Mediz (4. kesäkuuta 1868 Wien − 11. tammikuuta 1945 Dresden) oli itävaltalainen taidemaalari. Hän maalasi paljon maisemia ja edusti tyyliltään lähinnä symbolismia.
Elämänvaiheita

Mediz syntyi kauppiasperheeseen ja hänen taiteellinen lahjakkuutensa havaittiin jo varhain. Hänen opiskeli aluksi Wienin taideakatemiassa ja jatkoi opintojaan Münchenissä ja täydensi nitä Pariisissa Académie Julianissa.
Vuonna 1888 Mediz matkusti Dachaun taiteilijasiirtokuntaan. Matkasta tuli myöhemmän elämän kannalta merkittävä, sillä hän tapasi siellä taiteilija Emilie Pelikanin. Taiteilijat solmivat avioliiton ja työskentelivät tästä lähtien yhdessä. Pariskunta muutti Wieniin, missä yrittivät luoda uraa taiteilijoina. Heidän maalauksensa eivät menneet kaupaksi ja he kärsivät köyhyydestä.
Koska ura Wienissä ei onnistunut, muutti pariskunta vuonna 1893 Dresdeniin. Siellä hänestä tuli osa taiteilijayhteisöä, joka käytti nimitystä "Hagenbund". Hän osallistui töillään ryhmän näyttelyihin. Suurimman osan ajastaan hän työskenteli vaimonsa kanssa ja vaimon äkillinen kuolema oli taiteilijalle niin suuri menetys, että hän ei enää koskaan palannut entiselleen.
Mediz tunnetaan nykyään lähinnä symbolismistaan. Hän lisäsi symbolistisia elementtejä myös maisemiinsa. Niissä on usein näkökulma suoraan ylhäältä, puistonäkymissä on melankoliaa ja yksinäisyyttä. Mediz teki myös paljon muotokuvia. Häntä arvostettiin niiden näköisyydestä ja siitä, että hän tavoitti myös malliensa luonteen ja tunteet.
Medizin tunnetuin työ on "Roter Engel". Teos joka esittää femme fatalea androgyyninä on puhdasta symbolismia.
Dresdenin pommituksessa Medizin omaisuus ja suurin osa hänen töistään hävisivät. Tämän jälkeen hänet unohdettiin vuosikymmeniksi. Jäljelle jääneistä maalauksista pidettiin näyttely vuonna 1986, jolloin Mediz lunasti paikkansa Itävallan symbolistien joukossa.
Aiheesta muualla

http://www.artnet.com/artists/karl-mediz/past-auction-results
Kenttätykistörykmentti 2 (jatkosota)

Kenttätykistörykmentti 2 (KTR 2 tai KTR2) oli Suomen armeijan tykistöyksikkö, joka perustettiin jatkosodan alkaessa ja lakkautettiin sodan jälkeen. Se liitettiin osaksi 7. divisioonaa.
Perustaminen

Puolustusministerin määrättyä 17. kesäkuuta 1941 ylimääräiset harjoitukset toimeenpantavaksi seuraavasta päivästä alkaen. Rykmentin joukot perustettiin seuraavasti:
Esikunta ja Esikuntapatteri
I Patteristo (I/KTR 2) komentajanaan majuri Aatto Laurikainen. Joukot tulivat pääosin 9. prikaatin patteristosta, jota täydennettiin reserviläisillä.
II Patteristo (II/KTR 2) majuri Aarne Hankia
III Patteristo (III/KTR 2) majuri Reino Penttinen
II ja III patteristo muodostettiin reserviläisistä.
.
Komentaja(t)

eversti Paavo Palletvuori 18. kesäkuuta 1941 - 25. marraskuuta 1944
Kolmannelle patteristolle osoitettiin kalustoksi 155 H/17. Kuvassa Suomen Tykistömuseon 155 H/17 edestä
Kaukaa kaipaan

| Kaukaa kaipaan Pepe Willberg |
| --- | --- | --- |

Studioalbumin tiedot
 Julkaistu: 14. marraskuuta 2008
 Tuottaja(t): Pepe Willberg, Pauliina Visuri
 Tyylilaji: iskelmä
 Kesto: 46.45
 Levy-yhtiö: Edel Records
Listasijoitukset
  Suomi: Ei sijoitusta.
Pepe Willbergin muut julkaisut
| Luokses palaan taas 2006 | Kaukaa kaipaan 2008 | Pepe & Saimaa 2014 |
Kaukaa kaipaan on suomalaisen laulaja Pepe Willbergin 9. studioalbumi. Se julkaistiin 14. marraskuuta 2008.
Kappaleet

Hyvästi voi sanoa vain kerran – 4.57
Kaukaa kaipaan – 3.08
Pidä mua kädestä – 4.20
Kaipaus – 3.42
Toisiin toiveisiin – 3.59
Nokturno – 3.37
Muistoja – 3.57
Rakkauden tanssi – 4.53
Unien maa – 3.13
Valot varjoina – 3.40
Hiljaisuus – 3.55
Hetki pitkää aikaa – 3.24
Muusikot

Pepe Willberg – laulu, musiikkiohjelmointi
Tuomo Dahlblom – kitarat
Jouko Nyqvist – huilut
Jokke Seppälä – musiikkiohjelmointi
Arttu Takalo – musiikkiohjelmointi
Pekka Westerholm – musiikkiohjelmointi, koskettimet
Muusikot > Tuotanto

Pepe Willberg – tuottaja, äänittäjä, miksaaja
Pauliina Visuri (Viihde & Vuorovaikutus Oy) – vastaava tuottaja
Jokke Seppälä – miksaaja, masteroija (Ääni ja Kuvatuotanto Oy)
Aleksi Räisänen – kannen ulkoasu
Magnus Löfving – kuvat
Henri Tikkanen – kuvat
Aiheesta muualla

Viihdeuutisten haastattelu levyn tiimoilta 23.10.2007 (video)
Keltaneidonunikko

| Keltaneidonunikko |
| --- | --- |

Tieteellinen luokittelu
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Ranunculales
Heimo::  Unikkokasvit Papaveraceae
Suku::  Neidonunikot Glaucium
Laji::  flavum
Kaksiosainen nimi
 Glaucium flavum  Crantz 
Katso myös
   Keltaneidonunikko Wikispeciesissä   Keltaneidonunikko Commonsissa 
Infobox OKNimi-testi OK: 
Keltaneidonunikko (Glaucium flavum) on kaksivuotinen ruohovartinen sinivihreä unikkokasvilaji.
Ulkonäkö

Keltaneidonunikko kasvaa 25–70 senttimetriä korkeaksi. Varsi on pysty–koheneva, lähes kalju, yläosasta haarova. Maitiaisneste on keltaista. Ruusukelehdet ovat ruodilliset, pariliuskaiset, paksut, lyhytkarvaiset. Varsilehdet sepivät. Kukat ovat 5–9 cm leveät, keltaiset. Hedelmä on ohut kaareva kota, joka kasvaa 20–27 cm pitkäksi. Kodassa siemenet ovat hohkaisen solukon ympäröiminä.
Levinneisyys

Keltaneidonunikko esiintyy alkuperäisenä Euroopassa ja Välimeren alueella. Sitä esiintyy Atlantin, Välimeren ja Mustanmeren rannikoilla sijaitsevissa maissa. Tulokaskasvina sitä esiintyy paikoin myös muissa maanosissa sekä usein Euroopan sisämaassa. Pohjoismaissa se kasvaa harvinaisena soraisilla merenrannoilla Pohjanmeren Skagerrakin rannikoilla.
Aiheesta muualla

Suomen Lajitietokeskus: Keltaneidonunikko – Glaucium flavum
Karan Ashley

| Karan Ashley |
| --- | --- |

Henkilötiedot
Koko nimi:  Karen Ashley Jackson
Syntynyt: 28. syyskuuta 1975 (ikä 49) Odessa, Texas, Yhdysvallat
Ammatti:  näyttelijä tuottaja käsikirjoittaja
Näyttelijä
Taiteilijanimet:  Karan Ashleyn Karen Ashleyn
Aktiivisena:  1994–
Merkittävät roolit:  Aisha Campbell (Mighty Morphin Power Rangers)
Aiheesta muualla
IMDb 
Elonet
Karan Ashley (s. 28. syyskuuta 1975 Odessa, Texas) on yhdysvaltalainen näyttelijä, joka tuli tunnetuksi roolistaan Aisha Campbellina 1990-luvun televisiosarjassa Mighty Morphin Power Rangers.
Elämäkerta

Ashley syntyi Texasissa vuonna 1975. Hän valmistui David W. Carter High Schoolista. Ashley harrasti pitkään tanssimista, ja 1990-luvulla hän toimi laulajana Krush-nimisessä yhtyeessä.
Elämäkerta > Näyttelijänä

Ashleyn ensimmäinen näytelmärooli oli toinen keltainen Ranger Aisha Campbell alkuperäisessä Mighty Morphin Power Rangers -televisiosarjassa vuonna 1994. Hän korvasi Thuy Trangin, joka jätti sarjan toisen tuotantokauden puolivälissä. Ashley ehti esiintyä vielä sarjasta tehdyssä elokuvassa Power Rangers vuonna 1995 ennen kuin päätti jättää sarjan päättymisen jälkeen.selvennä
Sittemmin Ashley on tehnyt vierasesiintymisiä muissa televisiosarjoissa, kuten Hangin with Mr. Cooper, Kenan & Kel ja The Parkers. 2000-luvulla hän esiintyi elokuvissa Taylor's Wall ja Devon’s Ghost: Legend of the Bloody Boy, joista viimeksi mainitun hän myös tuotti ja käsikirjoitti. Ohjaajana toimi niin ikään Mighty Morphin Power Rangersissa esiintynyt Johnny Yong Bosch.
Aiheesta muualla

Karan Ashley Myspacessa (englanniksi)
Karan Ashley TV.comissa (Arkistoitu – Internet Archive) (englanniksi)
Kuvia tai muita tiedostoja aiheesta Karan Ashley Wikimedia Commonsissa
Kavrochóri

| Kavrochóri Καβροχώρι |
| --- | --- |
 Kavrochórin kylä.
 Kavrochóri
 Koordinaatit: 35°18′31″N, 25°2′47″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Malevízi
Hallinto:  
 – Asutustyyppi:  kylä
 – Kallikrates-koodi:  7105010104
Väkiluku (2011):  503
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kavrochóri (kreik. Καβροχώρι) on Kreikan kylä, joka sijaitsee Kreetan saarella. Se kuuluu hallinnollisesti Malevízin kuntaan, Iraklionin alueyksikköön ja Kreetan alueeseen. Kavrochóri on osa Gázin kaupunkiyhdyskuntaa. Kylän väkiluku on 503 (vuonna 2011).
Kavrochórin kylä sijaitsee noin 14 kilometriä länsilounaaseen Iraklionin kaupungista ja vajaa neljä kilometriä sisämaahan saaren pohjoisrannikosta eli Kreetanmeren rannasta. Aiemmin kylä kuului Gázin kuntaan ja vuodesta 2011 lähtien Malevízin kunnan Gázin kunnallisyksikköön.
Kenian kansallinen tiedeakatemia

| Kenian kansallinen tiedeakatemia Kenya National Academy of Sciences |
| --- | --- |

Perustettu:  1983
Tyyppi:  kansallinen tieteellinen akatemia
Päämaja:  Utalii House, 9th Floor, Room 924 (P.O. Box 4618), 00100 Nairobi, Kenia
puheenjohtaja:  prof. Raphael M. Munavu
Aiheesta muualla
Sivusto
Infobox OKNimi-testi OK: 
Kenian kansallinen tiedeakatemia (engl. Kenya National Academy of Sciences, lyhennys KNAS) on Keniassa toimiva kansallinen tiedeakatemia. Se on tieteellinen, epäpoliittinen, heimoista riippumaton ja voittoa tuottamaton organisaatio. Tiedeakatemian kotipaikka on maan pääkaupunki Nairobi.
KNAS on perustettu perustettu 2. marraskuuta 1983. Sitä edelsi vuonna 1963 perustettu Itä-Afrikan tiedeakatemia (engl. Easter Africa Academy of Sciences). Tiedeakatemian tarkoituksena on Kenian tiedeyhteisön aktivointi kansallisen kehityksen hyväksi, tiedettä ja tekniikkaa soveltamalla. Tämän toteuttamiseksi KNAS toimii yhteistyössä Kenian hallituksen, muiden tieteellisten organisaatioiden ja yleisön kanssa.
Tiedeakatemian asemaa määrittelee Kenian tiedettä ja tekniikkaa koskeva laki (Cap 250). Hallinnollisesti KNAS on valtiollisen, hallituksen neuvonantajana toimivan Kenian tiede-, teknologia- ja keksintökomission (engl. National Commission for Science, Technology and Innovation, NACOSTI) alaisuudessa, ja Kenian presidentin suojeluksessa oleva organisaatio.
Jäsenkunta jakautuu kolmeen jäsenluokkaan: Fellows (kunniajäsenet, sis. perustajajäsenet, FKNAS), Honorary Fellows (kunniajäsenet, eivät varsinaisia jäseniä) ja Members (jäsenet, MKNAS).
Aiheesta muualla

KNAS Objektives (Arkistoitu – Internet Archive) (englanniksi) (knascience.or.ke)
Kiiskilä

Kiiskilä voi tarkoittaa seuraavia:
Kyliä

Kiiskilä, kylä Sievissä
Kiiskilä, entinen kylä Viipurin maalaiskunnassa
Kiiskilänkylä, kylä Limingassa.
Suomalaisia henkilöitä

Jaakko Kiiskilä (s. 1976), Seinäjoen kaupunginjohtaja, pesäpalloilija
Jani Kiiskilä (s. 1989), keihäänheittäjä
Marja Tahvanainen (o.s. Kiiskilä, 1979–2018), Stella-yhtyeen laulaja
Reijo Kiiskilä (1964–2002), painonnostaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kiiskilä”, voi hakea sivunnimihaulla, laajalla sivunnimihaulla tai tekstihaulla.
Kenwood

Kenwood tarkoittaa:
paikka Lontoon Hampsteadissa, joka on antanut nimensä Kenwood Housen kartanolle
Kenwood Corporation, japanilainen äänentoisto- ja radiovalmistaja
Kenwood Limited, brittiläinen keittiökoneiden valmistaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kenwood”, voi hakea sivunnimihaulla, laajalla sivunnimihaulla tai tekstihaulla.
Kenian anglikaanikirkko

Kenian anglikaanikirkko on anglikaanisen yhteisön ja Kirkkojen maailmanneuvoston jäsenkirkko, johon kuuluu 29 hiippakuntaa. Kirkkokunnassa on noin 1 500 000 jäsentä. Sen nykyinen arkkipiispa on Benjamin M. Nzimbi.
Historia

Kirkko perustettiin vuonna 1884 alun perin Itäisen päiväntasaajan Afrikan hiippakunnaksi, jonka toimialue käsitti Ugandan, Kenian ja Tansanian. Ensimmäinen piispa oli James Hannington.
Aiheesta muualla

Kirkon virallinen sivusto
Kentälle jääneet – Kannaksella 1944 kadonneet sotilaat ja heidän etsintänsä

| Kentälle jääneet – Kannaksella 1944 kadonneet sotilaat ja heidän etsintänsä |
| --- | --- |

Kirjailija:  Vjatšeslav "Slava" Skokov ja Mikko Porvali
Kieli:  suomi
Genre:  tietokirjallisuus
Kustantaja:  Atena kustannus
Julkaistu:  2023
Sivumäärä:  644
ISBN:  978-951-1-47479-1
Suomennos
Suomentaja:  Mirko Harjula
Kansitaiteilija:  Jussi Karjalainen
Löydä lisää kirjojaKirjallisuuden teemasivulta
Kentälle jääneet – Kannaksella 1944 kadonneet sotilaat ja heidän etsintänsä on vuonna 2023 julkaistu jatkosodan historiaa koskeva tietokirja, joka käsittelee sodassa kadonneita suomalaissotilaita ja ponnistuksia heidän löytämisekseen. Vjatšeslav Skokovin ja sotahistorioitsija Mikko Porvalin teos kulkee kahdessa ajassa, jatkosodassa ja vainajien etsinnöissä.
Kannaksen suurhyökkäyksessä kesällä 1944 katosi tuhansia suomalaissotilaita. Perääntyessä kaatuneet suomalaissotilaat jäivät puna-armeijan haltuun. Osa suomalaisista päätyi joukkohautoihin, mutta osa jäi taistelumaastoihin.
Kadonneiden palauttaminen Suomeen aloitettiin 1990-luvulla. Merkittävimpiä sotavainajien etsijöiden ryhmiä on Karjalan Valli, joka on Skokovin johtama sota-arkeologiaan erikoistunut venäläisryhmä. Se on löytänyt 135 suomalaista sankarivainajaa, joista jo puolet on tunnistettu DNA-testein. Skokov on itse taustaltaan osin inkeriläinen, ja hänen ammattinsa on ydinfyysikko. Hän puhuu sujuvaa suomea ja on paennut Venäjän presidentin Vladimir Putinin hallintoa Suomeen.
Teokseen on tehnyt suomennoksia Mikko Harjula ja sen kannen on laatinut Jussi Karjalainen.
Kidderminstermatto

Kidderminstermatto on nimitys arvostetulle ja kestävälle mattotyypille, joka kudotaan ilman loimia tiiviisti kaksivärisellä kuteella siten, että matto käännettynä nurin on vastakkainen väreiltään. Matolle tunnetaan nimitykset Ingrain, Kidderminster ja Scotch. Mattoa voi käyttää myös seinäryijynä. Tyyli muistuttaa jossain määrin kuuluisia itämaisia mattoja ja sitä on pidetty itämaisten mattojen kopionakin, mutta tämä matto on ollut jo Birminghamin lähellä Isossa-Britanniassa sijaitsevan Kidderminsterin kaupungin merkkituote jo 1700-luvulla ja perinteet jatkuvat keskiajalle. Enimmillään kaupungissa on ollut yli 30 mattokutomoa.
Kazimierz Barburski

| Mitalit | Mitalit | Mitalit |  |
| --- | --- | --- | --- |
|  Kazimierz Barburski |  Kazimierz Barburski |  Kazimierz Barburski |  |
Maa:   Puola
Miesten miekkailu
|  Olympialaiset  |  Olympialaiset  |  Olympialaiset  |  |
|  Pronssia | México 1968 | kalpa, joukkuekilpailu |  |
Kazimierz Zygfryd Barburski (7. elokuuta 1942 Łódź – 26. toukokuuta 2016) oli puolalainen miekkailija. Hän oli mukana saamassa pronssia kalvan joukkuekilpailussa vuoden 1968 kesäolympialaisissa Méxicossa. Lisäksi hän kuului siinä kuudenneksi jääneeseen joukkueeseen Münchenin kesäolympialaisissa 1972.
Aiheesta muualla

Kuvia tai muita tiedostoja aiheesta Kazimierz Barburski Wikimedia Commonsissa
Paskapuhe

Paskapuhe tai paskanjauhanta, myös hevonpaska (engl. bullshit), tarkoittaa puhetta, jonka esittäjä ei välitä totuudesta – puhuja ei siis tietoisesti pyri valehtelemaan, vaan puhuu, minkä parhaaksi näkee totuudesta tai todisteista välittämättä. Paskapuhe eroaa valehtelusta juuri totuuskäsitykseen suhtautumisessa: valehtelija tai harhauttaja levittää väärää tietoa tahallaan, paskanpuhuja taas ei välitä väitteiden totuusarvosta, vaan valikoi tai keksii väitteitä tarkoituksiinsa sopivasti. Yksi paskapuheen ominaispiirre on suunnitelmallisuuden puute: paskapuhetta ei suunnitella tai työstetä; se vain eritetään, pudotetaan pois. Termin teki tunnetuksi tässä käyttötarkoituksessa filosofi Harry G. Frankfurt, jonka arkikielessä sanaa käytetään väljälti.
Historia

Termin tässä käyttötarkoituksessa lanseeraajana pidetään filosofi Harry G. Frankfurtia, joka muotoili teoreettisen näkemyksen paskapuheesta esseessään ”On Bullshit” vuonna 1986. Essee julkaistiin uudelleen vuonna 2005 samannimisenä kirjana ja on ilmestynyt myös suomeksi nimellä Paskapuheesta Antti Nylénin kääntämänä. Frankfurtin mukaan ilmaisua paskapuhe käytetään usein myös melko väljästi yleisenä haukkumasanana.
Organisaatiotutkimuksen professori André Spicerin mukaan paskapuheen tunnistaa muun muassa sisäisen logiikan puutteesta, tyhjien termien viljelemisestä sekä siitä, että sitä ei voi täsmentää pyydettäessä. Alatyylisyydestään huolimatta termi paskapuhe on vakiinnuttanut asemansa tieteellisessä tutkimuksessa.
Esimerkkejä

Frankfurtin mukaan esimerkiksi mainonta ja markkinointi sekä politiikka ovat täynnä paskapuhetta. Myös yritysmaailmassa on paljon esimerkkejä, joissa tyhjällä puheella yritetään rahastaa. 1980-luvulla yhdysvaltalainen teleyhtiö Pacific Bell palkkasi tunnetun organisaatiokehityksen asiantuntijan Charles Kronen suunnittelemaan johtamiskoulutusohjelmaa, joka lupasi muuttaa ihmisten tavan ajatella, toimia ja puhua. Toteutunut ohjelma perustui mystikko G. I. Gurdjieffin ajatteluun. Kroningiksi nimetyssä ohjelmassa työntekijät ohjattiin esimerkiksi käyttämään kokonaan uutta sanastoa, minkä seurauksena esimerkiksi ulkopuolisten oli lähes mahdoton ymmärtää, mitä kokouksissa tapahtui. Pelkästään vuonna 1987 hanke maksoi 40 miljoonaa dollaria.
Paskapuhe voi olla harmitonta keskustelun täytettä esimerkiksi baarin pöydässä tai muissa sosiaalisissa yhteyksissä, mutta esimerkiksi sairauksien hoitoon liittyvä paskapuhe voi maksaa ihmishenkiä.
Tutkimus

Totuudesta piittaamattoman puheen empiirinen tutkimus on alussa. Eräässä tutkimuksessa havaittiin, että totuudesta piittaamaton puhe on yleisempää silloin, kun osallistujat kokevat, että heillä oletetaan olevan mielipide.
Keskustelu Suomessa

Paskapuhe-sanasta käytiin keskustelua keväällä 2020, kun opetusministeri Li Andersson kutsui puoluejohtaja Jussi Halla-ahon kommenttia paskapuheeksi televisiolähetyksessä Ylen A-Studiossa. Sanavalinta herätti kritiikkiä. Kansanedustaja Erkki Tuomioja luonnehti sitä alatyyliseksi ja toivoi, että ”poliitikot niin eduskunnan täysistunnossa kuin televisiossa pitäytyisivät korrektissa kielenkäytössä.”
Kielentutkija Vesa Heikkinen piti käsitettä paskapuhe korrektina akateemisena terminä. Hän muistutti sanan täsmällisestä filosofisesta merkityksestä. Kiroilu on noitumista ja solvaamista, ja sellaista Andersson ei tehnyt. Heikkinen suositteli, että äidinkielen ja yhteiskuntaopin opettajat käyttäisivät koulussa tilaisuutta hyväksi opettaa lapsille paskapuheen olemusta.
Kirjallisuutta

Phillips, Tom: Totuus. Paskapuheen lyhyt historia.  ((Truth. A Brief History of Total Bullsh*t, 2019.) Suomentanut Ilkka Rekiaro)  Helsinki:  Tammi, 2020.  ISBN 978-952-04-1313-2.
Vihma, Antto & Hartikainen, Jarno & Ikäheimo, Hannu-Pekka & Seuri, Olli: Totuuden jälkeen. Miten media selviää algoritmien ja paskapuheen aikana.  Helsinki:  Teos, 2018.  ISBN 978-951-851-862-7.
Aiheesta muualla

Visala, Aku: Paskapuheen ABC. Retoriikan kesäkoulu 20.3.2018.
New Age Bullshit Generator. (englanniksi)
Karvasmanteli

Vielä kypsymätön manteli puussa.
Karvasmanteli tarkoittaa sekä tarhamanteleiden (Prunus dulcis) vähäisessä määrin esiintyviä karvaita siemeniä että sukuun kuuluvaa muunnosta Prunus dulcis var. amara ja sen siemeniä. Karvasmantelit ovat myrkyllisiä, mutta kypsennettyinä vähäisissä määrin nautittuna vaarattomia.
Koostumus

Käsittelemättömät karvasmantelit eivät ole ihmisravinnoksi sopivia. Ne sisältävät noin 3–5 % amygdaliinia (C20H27NO11) ja sitä hajottavaa entsyymiä. Tämä on syanidiglykosidi, josta syntyy ruuansulatuskanavassa bentsaldehydiä (C6H8
5CHO) ja sinihappoa (HCN). Molemmat yhdisteet haisevat voimakkaasti, mutta sinihappo on erittäin myrkyllistä. Karvasmantelin hydrolyysin jälkeen yhden yksittäisen karvasmantelin amygdaliini tuottaa kuitenkin vain noin yhden milligramman sinihappoa.[lähde? ]
Myrkyllinen mutta käyttökelpoinen

Sinihappo on erittäin myrkyllistä, mutta haihtumisen ja lämpöherkkyyden vuoksi sitä kertyy kuumennettuihin ja ruuaksi valmistettuihin karvasmanteleihin vain harmiton määrä. Sen sijaan kuumentamattomien karvasmanteleiden nauttiminen on erittäin vaarallista mahaan muodostuvan sinihapon vuoksi. Aikuisten vakavat myrkytykset ovat harvinaisia, mutta lapset voivat joutua vaaraan jo pienistä määristä kypsentämättömiä karvasmanteleita. Kuolemaan johtavan sinihappomyrkytyksen aiheuttava määrä on lapsille noin 10 ja aikuisille 50–60 karvasmantelia, oireita saattaa aiheuttaa jo yksi karvasmanteli.[lähde? ]
Karvasmantelin epämiellyttävä maku tavallisesti estää myrkytysvaaran. Terveysviranomaisten kanta onkin rauhoittava: karvasmanteli (Prunus amygdalus) on myrkyllinen, mutta pienen määrän syöminen aiheuttaa harvoin oireita. Mikäli altistus kuitenkin tapahtuu, myrkytyksen oireet, kuten oksentelu, mahakipu, nopeutunut hengitys ja takykardia ilmenevät viimeistään kahden tunnin kuluttua.
Elintarviketuotanto

Tavallisesti makeita siemeniä tuottavat tarhamantelit tuottavat satunnaisesti karvasmanteleita, joita ei voida paljain silmin erottaa. Näiden osuus on osapuilleen kaksi prosenttia ja terveyden kannalta merkityksetön.
Luonnollisen karvasmanteliöljyn tuotanto perustuukin erikseen tarkoitusta varten perustettuihin viljelmiin. Kun karvasmanteli murskataan ja siihen lisätään vettä, entsyymi hajottaa amygdaliinin glukoosiksi, karvasmanteliöljyksi ja sinihapoksi. Karvasmanteliöljyä on käytetty liköörien, kuten Amaretton maustamiseen, ja jonkin verran myös leipomotuotteisiin tai niiden päällysteisiin, esimerkiksi marsipaaniin.
Aiheesta muualla

Sinihapon eli syaanivedyn terveysvaara ja toimintaohje suun kautta tapahtuneen altistuksen yhteydessä (Arkistoitu – Internet Archive) Työterveyslaitos
Amygdaliinin rakenne.
Kazehakase

Kuvakaappaus Kazehakase-selaimesta.
Kazehakase (jap. 風博士) on japanilainen selain Unix-käyttöjärjestelmille, jotka käyttävät GTK+-kirjastoa. Selain on GNU GPL -lisenssillä julkaistu vapaa ohjelmisto. Kazehakase käyttää Gecko-selainmoottoria.